

**Referat fra LOM den 11.10.23 fra kl. 10.00-12.00**

**Forvaltning:** Social- og arbejdsmarked

**Møde vedr.:** LOM i Center for Psykiatri og Socialt Udsatte

**Mødested:** Det store mødelokale i Psykiatriens Hus

**Mødedato:** 11.10.2023

**Sendes til:** LOM i Center for Psykiatri og Socialt Udsatte

1. **Godkendelse af dagsorden.** Godkendt.
2. **Godkendelse af referat.** Godkendt.
3. **Orientering fra Sektormed/Hovedmed (orientering ved Carsten – 5 min.).**

Carsten Jensen oplyser, at socialchef Runa Steenfeldt på sektormed startede med at fortælle om økonomien, herunder at det store underskud på socialområdet primært er pga. strukturelle udfordringer. De tre investeringsmodeller fra SØM er ikke nok til at dække underskuddet, og derfor kommer der bl.a. et varigt løft til området på 8 mio. Derudover var der en drøftelse af socialområdets samarbejde med frivillige organisationer, hvor centerlederne gav en status herpå. I Center for Psykiatri og Socialt Udsatte er der påbegyndt et samarbejde med 8 frivillige foreninger. Her skal vores bidrag være at understøtte med viden og inputs, ift. hvad de her foreninger kan gøre for at hjælpe vores borgere videre ud i civilsamfundet. Trine Juel foreslår, om det kunne være et punkt til næste LOM-møde, og det er der stemning for. Derudover oplyser Carsten, at der var en drøftelse af personale- og ledelsespolitikken ud fra dialogkort, som vi også skal drøfte på LOM i dag. Fra Hovedmed oplyser Britt Bertelsen, at drøftelserne også gik meget på økonomi, budgettet og Fingerplanen, men der blev ikke noget konkret aftalt.

1. **Orientering om strategi- og aftaleplan v. Tine Horn (orientering - 15 min.).** Tine Horn gennemgår planen og de otte indsatsområder. Se det vedhæftede powerpoint-oplæg.
2. **Orientering om APV-handleplaner på området v. Tine Horn (orientering – 5. min.** Tine Horn giver status på vores områdes APV-handleplaner.
3. **Temadrøftelse og oplæg – kønsligestilling (Kim, som er transkønnet kommer, og fortæller om at leve som transkønnet i en arbejdsmæssig kontekst. Derefter er der et ønske om at drøfte yderligere tiltag omkring kønsligestilling samt nedsættelse af en arbejdsgruppe – 60 min.)** Tine Horn introducerer til punktet, herunder hvad skal vi gøre for at være mere offensive ift. kønsligestilling, hvilke overvejelser bør vi gøre os ift. kønsneutrale stillingsopslag, og hvordan skal vi møde transkønnet personer. Det er nogle af de foreløbige tanker, vi har gjort os og noget af vores bidrag til den kønsligestillingspolitik, som er blevet lavet i kommunen. Herefter byder Tine Horn velkommen til Kim, som laver et spændende oplæg om køn – se vedhæftet slideshow. Tine Horn afslutter punktet med at spørge til, om der er nogle, som vil være med i en arbejdsgruppe, som kunne gøre sig nogle overvejelser over, hvordan vi konkret kan lave ukønnet stillingsopslag? Det aftales, at Carsten Jensen, Tine Horn og Malene Rude laver en arbejdsgruppe, og et forslag kunne være at drøfte nogle dilemmaer med Kim og så bringe det tilbage på LOM og så ud fra det lave nogle dialogkort.
4. **Drøftelse af retningslinje vedr. sociale medier og adfærd (drøftelse og godkendelse v. Carsten Jensen og Else Kjær – 5 min. – se vedhæftet retningslinje)**. Retningslinjen kan godkendes og bliver lagt op.
5. **Temadrøftelse – personale- og ledelsespolitik (gruppedrøftelse – drøftelse af Randers Kommunes personale- og ledelsespolitik - 20 min.).** Personale- og ledelsespolitikken drøftes i grupper ud fra vedhæftet dialogkort.
6. **Notat vedr. seniorer i Center for Psykiatri og Socialt Udsatte (orientering – 5 min. samt nedsættelse af en arbejdsgruppe, som drøfter indsatser vedr. fastholdelse af seniorer):** Carsten Jensen oplyser, der er meget snak om rekruttering af nye medarbejdere, men fastholdelsessnakken er også vigtig. Derfor er der et forslag om at få nedsat en arbejdsgruppe, ift. at drøfte hvad vi som arbejdsplads kan gøre for at fastholde medarbejdere. Vi ser ind i en fremtid, hvor det kan blive svært at rekruttere nye medarbejdere, derfor er fastholdelsen af seniorer vigtigt. Det besluttes at nedsætte en arbejdsgruppe bestående af Per Thuesen, Ina Bang, Tina Arent og Carsten Jensen. Carsten Jensen indkalder til møde på den anden side af efterårsferien.
7. **Orientering vedr. fondsansøgninger v. Tine (orientering 5.min.):** Tine Horn orienterer om, at der forventes svar på den fondsansøgning om VR-briller i november. Derudover er der også ved at blive lavet en ansøgning om sociale mentorer, som brobygger ml. socialpsykiatrien og det kommunale system. Endvidere er der også blevet ansøgt om midler til noget kompetenceudvikling, ift. bl.a. at lave nogle temadage om den gode peer-relation og borgerens aktive deltagelse i civilsamfundet, og her forventes der også svar i november. Til sidst bliver der også lavet en puljeansøgning om afklaringspladser med hjælp fra Konsulenthuset Horslund.
8. **Evt.** Tine Horn oplyser, at den nye Hjemløsereform er gået i gang, som medfører at man ikke får refusion for borgere på §110 området efter 120 dage, derfor at vi i centret gået i gang med at strømline opfølgningerne, så man ikke kommer over de 120 dage. Trine Juel oplyser om den nye samarbejdsaftale ml. Psykiatriens Hus, Sind Randers og Røde Kors. Dansk Røde Kors har lavet et tilbud, der er blevet døbt samværdighed, hvor borgerne kan få en frivillig stillet til rådighed, og der er ingen krav til, hvad man kan bruge denne frivillige til - det kan være som besøgsven, til ledsagelse etc. Der skal selvfølgelig bruges frivillige og være borgere til det. Målgruppen er socialt udsatte og psykisk sårbare. Trine Juel og Marie Padkjær har fået Røde Kors’ elektroniske brochurer, og de bliver sendt ud. Derudover oplyser Trine Juel, at de i dag havde formøde til LOM, og der blev talt om, at mange oplever ikke at have tid til at deltage i formødet, så derfor er der en opfordring om at få kontaktet suppleanterne, ift. om de vil prioritere formødet. Vigtigt at der også bliver sendt dagsorden og referat til suppleanterne. Det sørger Felix Venndt for, og skriver også til Lis Thorsø ift. at få den opdateret liste over LOM-medlemmer og suppleanter.